Den Vest-Sjællandske Avis, 1821-08-04
Fra Wien meldes: at i Servien arbeide 2 Par thier imod hinanden. Det eene Parthie vil strax begynde paa Krig mod Tyrkerne; det andet vil bie til Russerne have erklæret sig, og dette er det største. Jmidlertid begaae Tyrkerne saamange Grusomheder i de Serviske Fæstninger, at man frygter for, at Oprøret vil snart komme til Udbrud. Man har vel Efterretninger fra Constantinopel, som naar til den 2den Juli og hvori der meldes, at den forrige Storvizier Benderlii er bleven halshugget, men man hører ikke noget om, hvorledes det gaaer den Russiske Ambassadeur Baron Stroganoff. Blot meldes der derfra af en officiel Kilde, formodentlig er den Engelsk, at alle Europæiske Magter have gjort Porten de meest alvorlige Forestillinger angaaende dens grusomme Forhold mod Grækerne, og over den Stilling, som den synes at ville antage imod Rusland, som er en saa nøie Allieret med Østerrig, Preussen, England og Frankerig. Reis Effendi har derpaa erklæret sig over disse Forestillinger mod alle Gesandterne med den største Rolighed, og mod den Engelske Ambassadeur med en vis Aabenhiertighed og Venskab, hvorved han erklærede: at der ikke var begaaet nogen Fornærmelse mod de Christne, at den Græske Gudstieneste i Constantinopel ikke var bleven forstyrret at Patriarken var bleven henrettet fordi man havde fundet 11 Breve hos ham, som vare skrevne til Morea (men hvilke Breve ikke ere blevne foreviiste, at man just ikke med Hensigt har henrettet ham Paaskedag; men allene fordi man havde erholdet Beviserne for hans Forræderie Aftenen tilforn; at Porten maatte være uafbedelig stræng for at vedligeholde sig selv; men at den ikke har ladet henrette nogen Person for hvis Forbrydelse den ikke har de tilstrækkeligste Beviser i Hænderne, og at Storherren forresten maae handle som en uafhængig Monark der ikke har at giøre nogen anden end Gud Regnskab for sin Handlemaade. Reis-Effendi forsikkrede Lord Strangford, at Porten søgte at undgaae alt hvad der kunde føre til en Krig med Rusland, da den vel føler, at da den ikke kan faae Bugt med sine Rebellere, saa kan den ikke være istand til at træde op imod denne Magt; da den desuden vel veed, at ved den store Enighed, som hersker imellem de Europæiske Cabinetter vil ingen Stat drage et Sværd til dens Fordeel. Alle Misforstaaelser ere blot en Følge af Baron Stroganoffs Forhold og Porten vil derfore henvende sig til den høimodige Keiser Alexander selv. (Men det bemærkes derved at Baron Stroganoff er en Mand, som besidder en udmærket Opdragelse, fiin Dannelse og ædel Characteer. Det er tydeligt at see, at Englænderne ere slet ikke fornøiede med den Krig, som truer at ville bryde ud imellem Rusland, og Tyrkiet. Saaledes antager Bladet Times sig Fredens Vedligeholdelse i Europa af al Magt og Bladet Coureren siger, at Rusland trues med et Angreb fra Persien, det er mueligt) De Franske udruste mange Krigskibe i Toulon; hvoriblandt 2 Orlogskibe for at afsende til Levanten og Admiral Halgan er allerede afgaaet dertil. – Fra Rusland selv hører man næsten intet. Det lidet man hører har ikke noget fredeligt Udseende. Fra Berlin meldes, at de Russiske Store indsamle Biedrag til Hielp for Grækerne. Mange Græske Søefolk ere anbragte ved den Russiske Flaade i det sorte Hav, men om Marschen af Tropper i det Russiske Rige eller og Magaziners Anlæggelse hører man ikke det mindste; men upaatvivleligt er det, i hvordan det end gaaer, at den Græske Revolution vil have en betydelig Birk ning paa Kornpriserne og reise dem meget i Veiret til Efteraaret, og det selv i vore nordiske Lande, thi ved en saadan indvortes Krig som finder Sted i Tyrkiet kunne Jorderne ikke dyrkes, og de 9 Millioner Jndvaanere, som opholde sig der ville i høi Grad komme til at trænge til Levnetsmidler; hvorfore Tilførselen saavel over det Middellandske Hav vil trække sig derhen som hele Ruslands og PolensKornoplag, som udgiør ellers Hovedtilførselen fra Østersøen, vil igiennem de store Floder og de mange Canaler, som gives i det indre af Rusland trække sig ganske mod Sønden. Desuden har formodentlig de nordligste Egne af Europa i Aar lidt meget af den herskende Kulde og Tørke; det samme skal være Tilfældet i Nordamerika, hvor desuden Krigens Udbrud i Mexico og Columbia vil aabne en nye Udvei for at afsætte Landets Kornvarer.